alexandrainst/scandi-wiki huggingface dataset:
Audun Lysbakken

Audun Bjørlo Lysbakken () er ein norsk politikar frå Bergen. Han representerer Sosialistisk Venstreparti. Audun Lysbakken var frå 20. oktober 2009 statsråd i Barne- og likestillingsdepartementet, som frå 1. januar 2010 vart Barne-, likestillings- og inkluderingsdepartementet, i Regjeringa Stoltenberg II. Han trekte seg frå denne stillinga 5. mars 2012. Kristin Halvorsen tok mellombels over stillinga hans. Frå den 10. mars er Lysbakken partileiar for SV.

Biografi 

Audun Lysbakken er fødd og oppvaksen i Bergen. Far hans er skodespelaren Sigurd Lysbakken, og mor hans er forfattar Geirdis Bjørlo. Av utdanning har han allmennfag frå Bergens Handelsgymnasium (1993–1996) og grunnfag i fransk og samanliknande politikk frå Universitetet i Bergen (1996–1998). Han sat i bystyret i Bergen frå 1999 til 2000, og var nestleiar i Sosialistisk Ungdom i frå 2000 til 2002. Han har arbeidd som kontorsekretær hjå Norsk Økologisk Landbrukslag (1999–2000) og journalist i Klassekampen (2000–2001).

I 2001 vart han vald som stortingsrepresentant for Hordaland fylke, og han sat fire år i Stortinget sin finanskomité. I denne perioden var han også medlem av Stortinget sin delegasjon til den parlamentariske forsamlinga i OSSE. Han var i perioden 2005–2009 fyrste vara til Stortinget. I 2009 var han 1. kandidat for SV i Hordaland. Som innvald stortingsrepresentant vart han først i oktober same året vald til parlamentarisk leiar for SV si stortingsgruppe, eit verv han hadde berre i eit par veker. Frå 2006 til 2012 var han nestleiar i SV.

Kjelder

Fotnotar

Bakgrunnsstoff 
 rettvenstre.no Bloggen til Lysbakken 

Statsrådar i Regjeringa Stoltenberg II
SV-statsrådar
Norske barneministrar
Leiarar for Sosialistisk Venstreparti
Stortingsrepresentantar frå SV
Stortingsrepresentantar for Hordaland
Stortingsrepresentantar 2001-2005
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
Folk frå Bergen
Alexander Mathisen

Alexander Mathisen () er ein norsk fotballspelar frå Oslo. Han spelte midtbane/angrep i Vålerenga i sesongane 2003-2007 og igjen i perioden 2014-2015. 
Han har også spelt på Hønefoss Ballklubb, Aalesund Fotballklubb, Nordstrand og frå 2018 for Gamle Oslo Fotballklubb. Han har også spelt på U-21-landslaget.

Norske fotballspelarar
Aalesund-spelarar
Idrettsutøvarar frå Oslo
Vålerenga-spelarar
Sinclair ZX81

ZX81 var ein heimedatamaskin som Sinclair lanserte i 1981. Den var ei vidareutvikling av  ZX80, og vart ein suksess. Sinclair produserte 40 000 eksemplar i månaden, derav 15 000 vart eksportert til USA. Likevell klarte ikkje Sinclair å fylle behovet i byrjinga.

ZX81 var utstyrt med ein 3.5Mhz Z80 kompatibel prosessor frå NEC. Den hadde 1kb RAM minne og 8kb ROM. Vart det for lite med berre 1kb arbeidsminne, kunne ein etterkvart oppgradere til heile 16kb. I motsetnad til forgjengaren ZX80 kunne ZX81 vise enkel grafikk, men berre i svart/kvitt.

Heimedatamaskinar
Sinclair Research
Tommy Stenersen

Tommy Stenersen () er ein norsk fotballspelar, fødd i Bodø. Han spelar midtbane, og har spelt for Stabæk, Vålerenga, Sandefjord og Manglerud Star.

Bakgrunnsstoff 

 Spelarprofil på Altomfotball.no

Norske fotballspelarar
Stabæk-spelarar
Sandefjord-spelarar
Folk frå Bodø
Kulturformidlingen norrøne tekster og kvad

Kulturformidlingen norrøne tekster og kvad er eit privat føretak som i hovudsak driv internettprosjektet «norrøne tekster og kvad» på heimskringla.no. Prosjektet har til føremål å formidle norrøn litteratur på internett. I tillegg til kjeldetekstar på originalspråket vil ein kunne finne ulike omsetjingar til nyare skandinaviske språk, klassiske vitskaplege tekstar og anna bakgrunnsmateriale, i hovudsak eldre materiale frå før 1900.

Prosjektet vart fyrst starta i 1997, men opna for publikum på adressa www.heimskringla.no i august 2005 etter å ha gjennomgått ei kraftig oppdatering. Prosjektleiar og eigar er islendingen Jon Julius Sandal. I 2002 vart «Kulturformidlingen Norrøne Tekster og Kvad» registrert i Einingsregisteret som eige føretak.

Bakgrunnsstoff 
 heimskringla.no - norrøne tekster og kvad
 Ein som gjer noko av kjærleik
 Idealister får Edda på nettet

Norrøn litteratur
Mellomalderlitteratur
Nettstader
Skipingar i 1997
Christian Grindheim

Christian Grindheim () er ein norsk fotballspelar som spelar på Haugesund i Eliteserien (2020).

Han vart kaptein for Vålerenga i 2013. Han har spela på fleire av dei aldersavgrensa landslaga, og spelar no på A-landslaget. Saman med Starts Kristofer Hæstad blei han rekna som 2005-sesongens nye funn i Tippeligaen.

Han har spela for

 Haugar
 Haugesund 2000-2004
 Vålerenga 2005-2007
 SC Heerenveen 2008-2011
 FC København 2011-2013
 Vålerenga Fotball 2013-

Norske fotballspelarar
Folk frå Haugesund
Norske landslagsspelarar i fotball
Agent 327

Agent 327 er ein nederlandsk humoristisk teikneserie av Martin Lodewijk.

Hovudpersonen Hendrik IJzerbroot (i norsk omsetjing Henrik Eisenbrot) er, under dekknamnet Agent 327, i tenesta til den nederlandske etterretningstenesta. Saman med sin trufaste assistent, løparguten Barend (norsk Bertram), bekjempar han skurkar som albinoen Boris Kloris, Dr Maybe, Wu Manchu og andre trugsmål mot den nederlandske staten og verdsfreden. Serien vart for første gong utgitt i 1966 i serievekebladet PEP. Lodewijk vart anbefalt for dei av serieteiknaren Jan Kruis, som òg kom på namnet IJzerbroot. Føremanet Hendrik henta Lodewijk frå politikaren Hendrik Koekoek, som skal ha vore inspirasjonskjelde for den hemmelege agenten. Serien starta som ein parodi på James Bond, noko agentnummeret 327 viser til. Handlinga skjer hovudsakleg i Rotterdam.

I 1968 kom det fyrste albumet, Dossier Stemkwadrater, (norsk sak:Stemmeknuseren) ut.

Ein gjennomgåande vits er IJzerbroot sine anstrengelsar for å koma seg inkognito til kontoret. Ein annan gjennomgåande ingrediens er namnet Habraken som dukkar opp i butikkvindu, på varebilar og elles overalt. 

Albumet Dossier Minimium Bug som kom ut i 1999 er innehavar av verdsrekorden for verdas minste teikneseriealbum (2.6 x 3.7 cm).

Dei fire første albuma av Agent 327 vart gitt ut i Noreg 1985 og 1986 av Hjemmet - Serieforlaget. Deretter vart fleire album gitt ut gjennom Tegneseriebokklubben.

Liste over album 
 1 Dossier Heksenkring & Dossier Onderwater (sak:Hekseringen & sak:Under vann)
 2 Dossier Zondagskind (sak:Søndagsbarnet)
 3 Dossier Zevenslaper (sak:Syvsoveren)
 4 Dossier Stemkwadrater (sak:Stemmeknuseren)
 5 Dossier Leeuwenkuil (sak:I løvens hule)
 6 Dossier Dozijn Min Eén (Tolv saker minus en)
 7 Dossier Nachtwacht (sak:Nattevakten)
 8 Dossier Dozijn Min Twee (Tolv saker minus to)
 Dossier 9 De gesel van Rotterdam (sak:Gisselet fra Rotterdam)
 Dossier 10 Drie avonturen
 Dossier 11 De ogen van Wu Manchu (sak:Wu Manchus øyne)
 Dossier 12 De vergeten bom
 Dossier 13 Het pad van de schildpad
 Dossier 14 Cacoïne en commando's
 Dossier 15 De golem van Antwerpen
 Dossier 16 De wet van alles
 Dossier 17 Hotel New York
 Dossier 18 Het oor Van Gogh
 Dossier 19 De vlucht van vroeger

Teikneseriefigurar
Oppdikta etterretningsagentar
Nederlandske teikneseriar
Mbulelo Mabizela

Mbulelo Mabizela () er ein sør-afrikansk fotballspelar. Han spelte på midtbanen for Vålerenga, men fekk aldri særleg med speletid på laget.

Då han var 21 år i 2001 blei han kaptein på det sørafrikanske landslaget, den yngste til no.

Han har spela for

 Mamelodi Sundowns 1999 - 2001
 Maritzburg City 2001
 Orlando Pirates 2001 - 2003
 Tottenham Hotspurs 2003 - 2005
 Vålerenga 2005 -2006
 Mamelodi Sundowns 2006 -

Mabizela, Mbulelo
Tottenham-spelarar
Vålerenga-spelarar
Sentral-Afrika

Sentral-Afrika er ein del av Afrika sør for Sahara der ein som regel reknar med desse landa:

 Burundi
 Den sentralafrikanske republikken
 Tsjad
 Den demokratiske Kongorepublikken
 Rwanda

I tillegg kan land som Angola, Ekvatorial-Guinea, Gabon, Kamerun, Republikken Kongo (Kongo-Brazzaville) og Zambia også reknast med i regionen.

Området ligg vest for Riftdalen og sør for Sahara, og er prega av det store elvesystemet rundt Kongoelva.

Afrika
Det islandske riksvåpenet

Skjaldamerkið, det islandske riksvåpenet, er bygd opp rundt det islandske flagget med dei fire landvættir som vernar landet samla rundt.

Oksen Griðungur vernar den sørvestre delen av Island, ørna Gammur den nordvestre, dragen Dreki den nordaustre, og risen Bergrisi den søraustre.

Fram til 1903 viste det islandske riksvåpenet ein tørrfisk med krone.

Bakgrunnsstoff 
 Framstilling av riksvåpenet på forsaetisraduneyti.is
 http://www.crwflags.com/fotw/flags/is-coa.html
 http://www.ngw.nl/int/ice/icenat.htm

Kjelder 
 :en:Coat of Arms of Iceland

Riksvåpenet
Island
Island
Island
Island
Pyongyang

P'yŏngyang (Pyeongyang) er hovudstaden og den største byen i Nord-Korea. Han ligg ved elva Taedong, nordvest i landet. Pyongyang ligg 200 km nordvest for Seoul i Sør-Korea.

Byen hadde 2,7 millionar innbyggjarar i 1993, og 3,3 millionar i 2008.

Namn

Historie 
Soga fortel at byen blei grunnlagd som Wanggŏmsŏng i 2333 f.Kr og blei ein storby i riket Go-Joseon. I 427 blei hovudstaden i Goguryeo flytta hit. Etter at dette riket fall blei byen vesthovudstad igjen under Goryeo-dynastiet.

Byen var okkupert av japanske styrkar frå 1910 til slutten av den andre verdskrigen og deretter av Sovjetunionen. Han blei mellombels hovudstad i Folkerepublikken Korea i 1948 då denne kjempa for å ta tilbake den offisielle hovudstaden sin Seoul. 

Byen blei lagt i ruinar av bombeåtak frå USA under Koreakrigen. Etter krigen blei han raskt bygd opp igjen, delvis støtta av Sovjetunionen. Han er no prega av betongbygg i stalinistisk stil.

Kjelder

Byar i Nord-Korea
Nord-Korea
Hovudstader i Asia
Mapuche

Mapuche (mapudungun for 'folket på jorda'), òg kalla araukanfolket og araukanindianarar, er ei folkegruppe som hadde kontroll over eit territorium i sentrale og sørlege del av Chile og sørlege Argentina. Etterkommarar frå denne gruppa lever framleis i området. Dei er kjent som folket som stod imot ekspansjonen frå inkariket mot sør, og som seinare heldt stand mot spanske og chilenske styrkar fram mot det endelege avgjerande nederlaget for general Julio Roca i 1879–1880. Dei er medlem av Unrepresented Nations and Peoples Organisation, UNPO.

Søramerikanske urfolk
Argentinarar
Chilenarar
Pyinmana

Pyinmana er ein by i Mandalayprovinsen sentralt i Myanmar (Burma) med om lag 97 400 innbyggjarar (2005). Pyinmana ligg 3 km aust for Nay Pyi Taw‎, som blei hovudstad i landet i 2005. Han ligg om lag 32 mil nord for Yangon.

Pyinmana var hovudbase for frigjeringshæren i Burma, seinare den nasjonale hæren i landet. Det var i Pyinmana at hæren trente soldatar og offiserar.

Kjelder 
 Burma begins move to new capital, BBC News 6. november 2005
 Burma's confusing capital move, BBC News 8. november 2005

 Denne artikkelen bygger på «Pyinmana» frå , den 15. januar 2013. 
  

Byar i Myanmar
Lleyton Hewitt

Lleyton Glynn Hewitt () er ein tennisspelar frå Adelaide i Australia.

Hewitt fekk gjennombrotet sitt som 17-åring, då han vann ATP-turneringa Adelaide Invitational i 1998, som den yngste mannlege tennisspelaren som har vunne ei ATP-turnering. Han vann sin fyrste Grand Slam i 2001, då han slo Pete Sampras i finalen i U.S. Open. Han vann også den britiske Wimbledon-turneringa i 2002.

Grand Slam-titlar 
  US Open:
 Double menn - 2000 (saman med Max Mirnyi)
 Single menn - 2001 (han vann overPete Sampras med 7-6, 6-1,6-1 i finalen)

  Wimbledon:
 Single menn - 2002 (han beseira David Nalbandián med 6-1, 6-3, 6-2 i finalen)

Australske tennisspelarar
Deltakarar under sommar-OL 2000
Deltakarar under sommar-OL 2008
Folk frå Adelaide
Harare

Harare er hovudstaden i Zimbabwe (tidlegare Rhodesia, og før dette Sør-Rhodesia). Med sine 1,4 milionar innbyggjarar er Harare den største byen i landet. Han vart grunnlagt i 1890 som Salisbury, og var hovudstaden i Rhodesia og Nyasaland i perioden 1953-1963. Då Zimbabwe fekk sjølvstende i 1980 bytta byen namn frå Salisbury til Harare.

Byar i Zimbabwe
Hovudstader i Afrika
Stalingrad

Stalingrad (Сталингра́д) er eit tidlegare namn på byen Volgograd i Russland. Byen hadde dette namnet i tida frå 1925 til 1961. Namnet Stalingrad kom av oppkalling etter Josef Stalin, statssjef i Sovjetunionen. I tida frå 1598 til 1925 hadde byen namnet Tsaritsyn.

Sjå òg 
 Slaget om Stalingrad

Volgograd
Tidlegare russiske bynamn

tr:Stalingrad
Birkebeinerrennet

Birkebeinerrennet er eit skiløp som går frå Rena til Lillehammer, og er 54 kilometer langt. Løpet er ein tradisjon i Noreg som blei starta i 1932, til minne om turen som birkebeinane Torstein Skevla og Skjervald Skrukka hadde med Håkon Håkonsson i 1206.

Fram til 1991 var start og mål annankvart år på Lillehammer og Rena. Etter dette har Birkebeinerrennet hatt fast start på Rena og innkomst på Lillehammer. Rennet går i klassisk stil. Alle deltakane må bera ein sekk som veg minst 3,5 kg frå start til mål.

Langrennsløp
Skipingar i 1932
Sport i Noreg i 1932
Idrett i Åmot
Idrett i Lillehammer
Idrettstilskipingar i Innlandet
Trening

Trening  er systematisk oppøving av særskilde evner og eigenskapar med det mål å kunne yte betre innanfor eit felt, eller for å halde yteevna ved like. Med «trening» meiner ein ofte fysisk trening, som har som mål å endra (som regel forbetra) dei fysiologiske (fysiske), psykiske og sosiale eigenskapane til  ein organisme (t.d. menneskekroppen).

Innan yrkesopplæring er trening i ulike teknikkar og i handsaming av til dømes maskiner og verktøy ein viktig del av opplæringa ved sida av den boklege lærdommen.  For personar som har fått nedsett yteevne på grunn av sjukdom eller ulukker, som slag eller trafikkulukker, kan fysisk og mental trening gjere at dei på tross av skadane kan kome attende i god vigør.

Fysisk trening 

Ved hjelp av fysisk trening prøver ein å endra eigenskapane som ligg til grunn for kroppen si yteevne. Innan idrett kan trening vere aktivitet som tek sikte på å gjere ein meir uthaldande og ledig og å auke styrken, farten, samordningsevna og sjølvtrua.  Ein kan til dømes ha som mål å bli ein betre skiløpar eller sjakkspelar, ha sterkare musklar eller mindre kroppsfeitt, eller ikkje bli andpusten når ein går i trapper.

Fysisk trening skil seg frå fysisk aktivitet ved at hovudmålet med trening er å oppnå ei kroppsleg endring, medan fysisk aktivitet hovudsakleg er lystbetont, og endringar i kroppen som han fører til ikkje er den viktigaste grunnen til å driva med aktiviteten.

Treningsformer 
Styrketrening: Maksimal styrketrening (1RM-trening), trening for maksimal muskelvekst (kroppsbygging), uthaldande styrketrening (trening av muskulært uthald).

Uthaldstrening: Aerob intervalltrening, langkøyring, anaerob tempointervalltrening)

Spensttrening: Vertikal spensttrening og horisontal spensttrening

Kjelder

 
utdanning
mosjon
fysiologi
Boris Jeltsin

Boris Nikolajevitsj Jeltsin (), var ein russisk politikar. Han var den første presidenten i den uavhengige russiske føderasjonen, frå 1991 til 1999. Han var gift med Naina Iosifovna Jeltsina, dei har to døtrer.

Boris Jeltsin vart fødd i ein bondefamilie i landsbyen Butka i Sverdlovsk oblast. Faren, Nikolaj Jeltsin, vart dømd for anti-sovjetisk agitasjon i 1934 og sat i gulag i tre år. Frå 1950 til 1955 studerte han ved Ural polytekniske institutt i Sverdlovsk og vart uteksaminert som bygningsingeniør.

I 1961 vart han medlem i kommunistpartiet. I 1968 kom han med i provins-komiteen i Sverdlovsk og i 1976 vart han førstesekretær i kommunistpartiet i Sverdlovsk provins. I 1978 fekk han sitt første nasjonale verv då han kom med i det øvste Sovjet - Sovjetunionen sitt parlament. Mikhail Gorbatsjov peika han ut som medlem av politbyrået - det øvste organet i kommunistpartiet, og frå 1985 til 1987 var han førstesekretær i Moskva bykomite - tilsvarande borgarmeister i Moskva. Han rauk så uklar med Gorbatsjov, og mista leiarstillingane sine.

I mars 1989 vart det for første gong halde demokratiske val til eit nytt parlament - Kongressen av folkedeputerte. Jeltsin vart vald inn og fekk plass i det øvste Sovjet. I juli 1990 melde han seg ut av kommunistpartiet. 12. juni 1991 vann han det første demokratiske presidentvalet i den russiske føderasjonen, som då var den største Sovjetrepublikken i Sovjetunionen, med 57 % av røystene. I august same år leia han motstanden mot eit gamal-kommunistisk kuppforsøk mot Gorbatsjov, som var Sovjetunionen sin president. Biletet av Jeltsin som stilte seg opp på ei stridsvogn utanfor den russiske parlamentsbygningen (det kvite huset) gjekk verda rundt. Då kuppet var slått ned, stod Jeltsin att som Sovjetunionens mektigaste mann.

I november skreiv han ut eit dekret som forbaud kommunistpartiet i den russiske føderasjonen. 8. desember 1991 møtte han presidentane i Ukraina og Kviterussland i Belovezjskaja Pusjtsja i Kviterussland. Her erklærte dei tre presidentane at Sovjetunionen var oppløyst, og at det frivillige Samveldet av uavhengige statar var oppretta i staden. Som eit resultat av dette gjekk Gorbatsjov av som president i Sovjetunionen 25. desember, og Sovjetunionen slutta å eksistere.

Jeltsin var mannen som brakte marknadsøkonomien til Russland, ei reform som førte til kaotiske økonomiske tilstandar og plyndring av statlege eigedommar som russisk økonomi enno slit med.  Medan forgjengaren hans, Gorbatsjov, hadde gjort seg upopulær på politikken for å avgrense alkoholbruken, var det populært blant folk at Jeltsin hadde eit meir folkeleg tilhøve til alkoholen.

I 1996 vart han attvald som russisk president. I andre valrunde 3. juli fekk han 53,8 % av røystene.

31. desember 1999 gjekk han av som president, før perioden hans var over. Som den russiske grunnlova føreskriv vart han etterfylgd av statsministeren, Vladimir Putin.

Kjelder 
 Aftenposten på Jeltsins dødsdag

Russisk historie
Russiske politikarar
Russiske statsleiarar
Russiske presidentar
Frankfurt am Main lufthamn

Frankfurt am Main lufthamn (offisielt Flughafen Frankfurt am Main) er ein internasjonal lufthamn ved byen Frankfurt am Main i Tyskland. Flyplassen er er ein av dei største i Europa, og den mest trafikkerte i Tyskland. På ein vanleg dag arbeider det opp mot 60 000 personar på flyplassen. I 2004 vart det frakta 51 098 271 passasjerar, og det vart transportert 1 750 996 tonn fraktgods med 477 475 fly.

Sjå òg 
 Mordattentatet på Frankfurt am Main lufthamn

Bakgrunnsstoff 
 
 Offisiell nettstad

Flyplassar i Tyskland
Byggverk i Frankfurt am Main
Løypepreparering

Løypepreparering vil seia å klargjera ei løype for skigåing. Dette blir gjerne gjort med ein løypemaskin. 

Langrenn
Tsjukotka

Tsjukotka (russisk Чукотский автономный округ) er eit sjølvstyrt distrikt (okrug) i Russland og eit av føderasjonssubjekta i den russiske føderasjonen. Hovudstaden er Anadyr, arealet er 737 700 km² og innbyggjartalet er 50 500 (2010).

Tsjukotka ligg heilt aust i Russland og omfattar det austlegaste punktet på det eurasiske fastlandet. I aust er det berre skilt med nokre frå kilometer frå Alaska i USA. Landskapet er stort sett fjell og fjellvidder, med litt lågland rundt elva Anadyr. Høgste punktet er 1 843 meter over havet. Her finst førekomstar av tinn, kvikksølv, kol, gass og gull. Klimaet er arktisk - middeltemperaturen i januar er -29 grader celsius og i juli + 9 grader celsius. Havet rundt Tsjukotka er store delar av året frose.

Dei fremste næringsvegane er gruvedrift og reindrift.

Folkesetnad
Den etniske samansetjinga ved folketeljinga i 2010 var:
 Russarar: 49,6 %
 Tsjuktsjarar: 25,3 % 
 Ukrainarar 5,7 %
 Inuitar: 3,0 %
 Evenarar: 2,8%
 Tsjuvanarar: 1,8 %

Etter oppløysinga av Sovjetunionen har folketalet i Tsjukotka gått kraftig ned. I 2010 var det under ein tredel av kva det var ved folketeljinga i 1989, då det budde 164 783 menneske her. Dette har i stor grad hendt fordi etniske russarar og andre folkegrupper frå andre delar av Russland har forlate regionen; i 1989 var 66,1 % av folket etniske russarar, medan dei i 2010 var under 50 %. Urfolket utgjer dermed ein stadig større del av folket - i 1989 utgjorde tsjuktsjarane berre 7,3 % av folket, mot 25,3 % i 2010.

Historie 
Tsjuktsjarar, inuitar og andre urfolk har budd i dette området sidan før-historisk tid. Dei første russiske oppdagarane kom til området på 1600-talet. Den første permanente russiske busetjinga oppstod ved elva Anadyr. På midten av 1800-talet kom amerikanarar til området og starta opp industriverksemd. Dei lokale folkeslaga levde endå som stammefolk på starten av 1900-talet.

Etter den russiske revolusjonen kom Tsjukotka under kontroll av dei kontrarevolusjonære (kvitegardistane). I juli 1920 vann styrkar frå Den raude arméen eit slag her, men i 1921 kom nye kvitegardistar frå Vladivostok og gjenoppretta kontroll. Først i 1923 fekk bolsjevikane endeleg kontroll over området - det var såleis eit av dei siste områda i Russland som kom under kommunistisk kontroll. Den 10. desember 1930 vart det autonome området oppretta.

Før 1991 var Tsjukotka eit autonomt område underlagt Magadan oblast. Med oppløysinga av Sovjetunionen i 1991 vart Tsjukotka eit føderasjonssubjekt direkte under den russiske føderasjonen.

I 2000 vart forretningsmannen og milliardæren Roman Abramovitsj vald til guvernør i Tsjukotka. Han kom ikkje frå området, budde der ikkje og vitja det sjeldan, men pløgde store summar inn i området og starta også leiteboring etter petroleum der. 21. oktober 2005 vart han utpeika av president Vladimir Putin som guvernør for ein ny femårsperiode. I 2008 gjekk han av som guvernør og vart erstatta av Roman Kopin.

Fotnotar

Bakgrunnsstoff 

Russiske føderasjonssubjekt
Tom Henning Hovi

Tom Henning Hovi () er ein tidlegare norsk fotballspelar frå Gjøvik. Han spelte venstreback for Vålerenga frå 1998 til 2006 og fekk oppnamnet «Kong Henning Hovi» av Klanen på grunn av sitt solide stopparspel og sin lojalitet til klubben. Han var kaptein på laget ein stor del av tida. Hovi er den spelaren som har spela flest obligatoriske toppseriekampar for Vålerenga, 178.

Klubbar han har spela for:

 Gjøvik
 Ham-Kam 1992-1995
 Charlton 1995/1996
 Skeid 1996-1997
 Vålerenga 1998-2006

Norske fotballspelarar
Vålerenga-spelarar
Folk frå Gjøvik
Ham-Kam-spelarar
Borgarkrigen i USA

Borgarkrigen i USA, ofte kalla den amerikanske borgarkrigen, var ein borgarkrig i USA frå april 1861 til april 1865. Krigen vart starta etter at dei konfødererte statane i Amerika (CSA) hadde gått ut av USA. CSA i sør vart gjerne kalla konføderasjonen, eller berre sørstatane. 
Det braut ut krig med dei delstatane som vart att i USA, ofte kalla nordstatane.
John Sentamu

John Tucker Mugabi Sentamu () er ein britisk-ugandisk jurist og teolog. Han var høgsterettsdomar under Idi Amin, men flykta frå det blodige regimet til England i 1974. John Sentamu var erkebiskop av York frå 30. november 2005 til 7. juni 2020. Dette er den nest høgste stillinga i den anglikanske kyrkjaetter erkebiskopen av Canterbury.

Ugandarar
Anglikanske erkebispar
Britiske anglikanarar
Ronny Johnsen

Ronny Johnsen () er ein norsk fotballspelar frå Sandefjord. Han avslutta karrieren som midtstoppar på Vålerenga. Han hadde ein lang internasjonal karriere og 61 landskampar.

Klubbar han har spela for:

 Sem IF
 Stokke
 Eik
 Lyn 1992-1993
 Lillestrøm 1994-1995
 Besiktas 1995/1996
 Manchester United 1996-2002
 Aston Villa 2002-2004
 Newcastle 2004/2005
 Vålerenga 2005-2008

Norske fotballspelarar
Vålerenga-spelarar
Lyn-spelarar
Lillestrøm-spelarar
Manchester United-spelarar
Aston Villa-spelarar
Newcastle-spelarar
Norske landslagsspelarar i fotball
Stokke
Folk frå Sandefjord
Spelarar i Fotball-VM 1998
Spelkassett

Ein spelkassett er ei slags øskje som inneheld eit kretskort med ROM-brikker der programvara, som oftast eit dataspel, er lagt inn under produksjonsfasen. Fordelen med å bruke spelkassettar istaden for tradisjonelle lagringsmedium er at programmet/spelet let seg laste inn i minnet raskare.

Spelkassettar vert ofte nytta av spelkonsollar, spesielt berbare spelkonsollar. Ein del heimedatamaskinar på 1980-talet kunne òg nytta spelekassettar. Nokre få vaskemaskinar brukte slike kassettar ei kort stund.

Digitale lagringsmedium for spelkonsollar
Digitale lagringsmedium